Κόμητες της Βαρκελώνης

Ο Κόμης της Βαρκελώνης (καταλανικά: Comte de Barcelona, ισπανικά: Conde de Barcelona, λατινικά: Comites Barcinonenses) ήταν ο τίτλος που χρησιμοποιούσαν οι κυβερνήτες της Κομητείας της Βαρκελώνης από τον 9ο μέχρι τον 15ο αιώνα. Ο Καρλομάγνος δημιούργησε την Κομητεία της Βαρκελώνης όταν κατέκτησε τα εδάφη στα βόρεια του ποταμού Έβρου, έκανε τη διανομή τους σε διάφορες κομητείες με σημαντικότερη την κομητεία της Βαρκελώνης. Η διοίκηση της κομητείας έγινε σταδιακά κληρονομική, ενώ την εποχή που ο Οίκος των Καπετιδών αντικατέστησε τους Καρολίδες, η εξουσία των Φράγκων είχε εξασθενήσει σημαντικά. Τον 12ο αιώνα η κομητεία της Βαρκελώνης ενώθηκε με το Βασίλειο της Αραγωνίας και δημιουργήθηκε το Στέμμα της Αραγωνίας. Ο Γάλλος βασιλιάς παραιτήθηκε της υψηλής κυριότητας του στην περιοχή της κομητείας με τη "Συνθήκη του Κορμπέιγ". 

Η Βαρκελώνη μαζί με άλλες προσαρτημένες κομητείες στο Στεμμα, θα συνθέσουν με το πέρασμα των αιώνων το Πριγκιπάτο της Καταλωνίας που ήταν ένα από τα βασικά τμήματα του Στέμματος της Αραγωνίας υπό την κυριότητα του βασιλιά της Αραγωνίας ο οποίος στο εξής έφερε και τον τίτλο του κόμη της Βαρκελώνης. Στα τέλη του 15ου αιώνα το Στέμμα της Αραγωνίας ενώθηκε με το Στέμμα της Καστίλης και δημιουργήθηκε το Βασίλειο της Ισπανίας. Η Καταλωνία ωστόσο είχε τους δικούς της νόμους, έθιμα, κοινοβούλιο και φορολογικό σύστημα, τα οποία διατήρησε μέχρι και τον 18ο αιώνα όταν ξέσπασε ο Πόλεμος της Ισπανικής Διαδοχής. Ο τίτλος του κόμη της Βαρκελώνης παρέμεινε ένας από τους κληρονομικούς τίτλους του βασιλιά της Ισπανίας. Τον τίτλο ανέδειξε ξανά τον 20ο αιώνα ο εξόριστος Ισπανός πρίγκιπας Χουάν, Κόμης της Βαρκελώνης (1941), ο οποίος υιοθέτησε τον ιστορικό τίτλο του Κόμη της Βαρκελώνης χωρίς ωστόσο να διεκδικήσει τον τίτλο του Βασιλιά της Ισπανίας. Στη διεκδίκηση του Ισπανικού θρόνου παραιτήθηκε υπέρ του γιου του Χουάν Κάρλος. Με τον θάνατο του δικτάτορα Φρανθίσκο Φράνκο (1975), ο Χουάν Κάρλος επέστρεψε στον Ισπανικό θρόνο και το 1977 απέδωσε επίσημα πλέον τον τίτλο του Κόμη της Βαρκελώνης στον πατέρα του, ο οποίος τον διατήρησε μέχρι τον θάνατο του (1993). Η σύζυγος του κόμη Χουάν, Μαρία ντε λας Μερθέδες των Βουρβόνων-Δύο Σικελιών διατήρησε επίσης τον τίτλο της κόμισσας της Βαρκελώνης μέχρι τον δικό της θάνατο (2000).

Οίκος της Βαρκελώνης

Ο δεύτερος γιος του Ραϋμόνδου Βερεγγάριου Δ΄, ο Αλφόνσος Α΄, κληρονόμησε από τον πατέρα του την κομητεία της Βαρκελώνης (1162) και δύο χρόνια αργότερα ανακηρύχθηκε πρώτος βασιλιάς στο Στέμμα της Αραγωνίας ως Αλφόνσος Β΄ της Αραγωνίας (1164). Οι τίτλοι του βασιλιά της Αραγωνίας και του κόμη της Βαρκελώνης κληρονομούνται στο εξής στο ίδιο πρόσωπο.

Οίκος της Βαρκελώνης (ως βασιλείς της Αραγωνίας)

Ο Μαρτίνος, τελευταίος άρρην απόγονος του Βιλφρέδου Α΄, απεβίωσε χωρίς ζώντες απογόνους και η κομητεία της Βαρκελώνης με το βασίλειο της Αραγωνίας πέρασε μέσω της αδελφής του Ελεονώρας, συζύγου του Ιωάννη Α΄ της Καστίλης από τον Οίκο της Ιβρέας-Καστίλης-Τραστάμαρα, στον γιο της Φερδινάνδο Α΄.

Οίκος της Τραστάμαρα

Η Κομητεία της Βαρκελώνης ήταν ένα από τα συστατικά στοιχεία στη Μοναρχία της Ισπανίας όταν την κυβέρνησε ο Οίκος των Αψβούργων.

Οίκος των Αψβούργων

Στη διάρκεια του Τριακονταετούς Πολέμου ανάμεσα στη Γαλλία και την Ισπανία των Αψβούργων, τον τίτλο του κόμη της Βαρκελώνης σφετερίστηκαν την περίοδο 1641 -1652 οι Βουρβόνοι βασιλείς της Γαλλίας:

Οίκος των Βουρβόνων

Οίκος των Αψβούργων (επαναφορά)

Με την άνοδο στον θρόνο της Ισπανίας του Φίλιππου δούκα του Ανζού, ως Φιλίππου Ε΄ της Ισπανίας, ο κόμης της Βαρκελώνης έγινε κληρονομικός τίτλος των βασιλέων της Ισπανίας. Ο Φίλιππος Ε΄ έφερε την οριστική συγχώνευση του Στέμματος της Αραγωνίας με το Ισπανικό στέμμα (1707 - 1716). Από τότε ο τίτλος του κόμη της Βαρκελώνης ήταν ένας από τους τίτλους του Ισπανού μονάρχη.

Οίκος των Βουρβόνων-Ισπανίας

Παραπομπές

Εξωτερικοί σύνδεσμοι
ΑΡΑΓΩΝΙΑ, Βασιλείς

Δείτε επίσης
Κατάλογος μοναρχών της Αραγωνίας
Κατάλογος μοναρχών της Ισπανίας

Κόμητες της Βαρκελώνης
Βαρκελώνης
Στέμμα της Αραγωνίας
Οίκος της Βαρκελώνης